Sekolah Menengah Kebangsaan Tan Sri Haji Abdul Aziz Tapa

Sekolah Menengah Kebangsaan Tan Sri Haji Abdul Aziz Tapa (dikenali sebagai SMAAT) (atau dahulunya dikenali sebagai Sekolah Menengah Kebangsaan Jasin) ialah sebuah sekolah menengah harian yang dibina di Jalan Bunga Tanjung yang terletak di Taman Maju, Jasin, Melaka dengan kawasan seluas lebih kurang 10~13 ekar. SMK Tan Sri Haji Abdul Aziz Tapa ialah sekolah yang ditubuhkan bagi memudahkan perjalanan pelajar-pelajar yang tinggal berhampiran dengan Taman Maju. SMK Tan Sri Haji Abdul Aziz Tapa merupakan satu-satunya sekolah yang menyediakan kelas Program Pendidikan Khas Integrasi (PPKI) untuk pelajar-pelajar yang istimewa. Sekolah Menengah Kebangsaan Tan Sri Haji Abdul Aziz Tapa masih giat berusaha untuk menjadi sebuah sekolah yang terunggul di negeri Melaka menjelang tahun 2015. Namanya diambil sempena nama Tan Sri Haji Abdul Aziz Tapa

Sejarah sekolah 
Sekolah Menengah Kebangsaan Tan Sri Haji Abdul Aziz Tapa (SMAAT) bermula pada tahun 1964 dengan nama "Jasin Lower Secondary Continution School". Pada masa itu ia tidak mempunyai bangunan sendiri dan terpaksa menumpang di SJK (C) Yu Hsein dan Sekolah Kebangsaan Jasin. Pelajar printisnya pada ketika itu berjumlah 154 orang.

Bangunan SMK Tan Sri Haji Abdul Aziz Tapa siap dibina pada tahun 1966 dan telah dirasmikan pada 1 Oktober 1967 oleh Yang Berhormat En Khair Johari Menteri Pendidikan ketika itu. Pengetua sekolah yang pertama ialah mendiang En I.Chinniah.

Pada tahun 1966 terdapat tiga blok bangunan dua tingkat dan sebuah kantin. Pada tahun 1977 sebuah lagi bangunan setingkat dibina. Ia memuatkan dua buah makmal sains. Sebuah surau juga telah dapat dibina dengan kerjasama pihak PIBG. Pada tahun 1996 pula satu lagi bangunan baru 3 tingkat, sebuah dewan serbaguna yang besar dan bengkel Kemahiran Manipulatif telah siap dibina. Dengan adanya kemudahan ini masalah penempatan kelas telah dapat di atasi. Bangunan baru tersebut kini menempatkan bilik komputer, perpustakaan, bilik sumber dan bilik gerakan.

Pada tahun 2002, kerja kerja bagi pembinaan sebuah makmal komputer telah bermula dan beroperasi sejak tahun 2005. Makmal ini memudahkan proses pembelajaran ICT dan juga membantu pelajar melayari Internet. Sekolah ini juga mempunyai Kelas Pendidikan Khas bagi pelajar istimewa.

Pada tahun 2005, bengkel MPV telah dibina dan kini pelajar tingkatan 4 dan 5 berpeluang mengikuti kursus menghasilkan makanan ringan. Mulai tahun 2008, pelajar SMK Tan Sri Haji Abdul Aziz Tapa juga telah berpeluang mengikuti pelajaran Pendawaian Domestik yang telah diperkenalkan sebagai mata pelajaran elektif bagi pelajar tingktan 4.

Pada tahun 2015, mata pelajaran MPV yang bersifat teknikal telah diwujudkan dengan nama Pendawaian Domestik, dengan persediaan 2 orang tenaga pengajar yang profesional serta berkemahiran tinggi. Murid pertama keluaran sekolah ini sekarang berada di tingkatan 5. Murid keluaran pertama mata pelajaran ini bukan sahaja dibekalkan dengan kemahiran malahan pihak Kementerian Pendidikan Malaysia membekalkan juga mata pelajaran khas yang dikenali sebagai (MPAK) atau mata pelajaran aliran kemahiran.
 
Kemudahan permainan pula terdiri daripada sebuah gelanggang aneka permainan. SMK Tan Sri Haji Abdul Aziz Tapa masih belum mempunyai padang sekolah dan terpaksa berkongsi dengan Sekolah Menengah Kebangsaan Tun Perak. Walau bagaimanapun, dengan terdirinya sebuah dewan yang besar, SMK Tan Sri Haji Abdul Aziz Tapa kini mampu menyediakan kemudahan untuk pelajarnya bermain badminton dan menjalankan pelbagai aneka aktiviti yang dianjurkan oleh pihak sekolah.

Lagu rasmi sekolah 
Sekolah Menengah Abdul Aziz Tapa,Dihati terSMAAT sentiasa,Kami pelajar berbilang bangsa,Jadi harapan nusa tercinta,

Kami pelajar bercita-cita tinggi,Rukun sekolah kami patuhi,Kami berikrar dan berjanji,Berdisiplin dan berdedikasi,

Nama baik mu dipelihara,Agar harum di sepanjang masa,

Nama baikmu dipelihara,

Agar harum di sepanjang masa!

Agar harum di sepanjang masa!

Pengetua

Senarai nama pengetua 

menghadapi sebarang cabaran

Persekitaran 
.

Galeri Warisan 

Galeri warisan SMAAT masih lagi dalam pengumpulan maklumat. Namun begitu, pihak pentadbir bersama-sama guru sedang giat mengumpul bahan supaya ianya dapat ditempatkan di ruang sebenar.

Maklumat sekolah

Alamat surat menyurat
Sekolah Menengah Kebangsaan Tan Sri Haji Abdul Aziz Tapa

Jalan Bunga Tanjung, 77000

Jasin, Melaka

No. telefon/faksimili
 No. telefon: (+6)06-5291318
 No. faksimili: (+6)06-5292752

Informasi ICT
Alamat e-mel: meb1065@moe.gov.my

Rujukan

Pautan luar 
 Sekolah Menengah Kebangsaan Tan Sri Haji Abdul Aziz

Tan Sri Haji Abdul Aziz Tapa